Publication: Magyar Közlöny
Issue: MK-1999-58 (Year: 1999, Number: 58)
Era: 1990-2004
Section: 15/1998. (V. 8.) AB határozat, ABH 1998, 132; 4/1999.
Paragraph Index: 137

2. § (1) bekezdését. Az Alkotmány 61. §-a — az Abh. értelmezésében — előírta, hogy a meghozandó törvény rendelkezései biztosítsák: — a rádiónál és a televíziónál a véleménynyilvánítás szabadságát olyan szervezeti megoldásokkal, amelyek alkotmányosságát a teljes körű és kiegyensúlyozott arányú, valósághű és elfogulatlan tájékoztatás minősíti; — „az egyenlő távolság” elvét, az ún. „meghatározó befolyás” kizárását, akár az állami oldalon, akár az egyes társadalmi csoportok részéről. A vizsgált rendelkezés szemben áll az alkotmányos követelményekkel, ugyanis adott esetben „törvényes” lehet a kuratórium elnöksége, kizárólag kormánypárti vagy ellenzéki oldal által jelölt tagokkal. Egy ilyen helyzet kialakulása ellentétes az Alkotmány 61. § (4) bekezdésének azzal az előírásával, amit az Abh. alkotmányos követelményként megfogalmazott, nevezetesen: a tájékoztatási monopólium törvényi megakadályozásával. Kétségtelen — ahogy ezt a Határozat megfogalmazza — az elnökség a rádió- és televízió műsorok tartalmára nézve ... „nem gyakorolhat közvetlen befolyást.” (Határozat IV/1. pont) Ugyanakkor nem hagyhatók figyelmen kívül azok az elnökségi hatáskörök, amelyeknek közvetett — meghatározó — befolyással lehetnek. Ilyenek például: a pályázat kiírása az elnöki tisztségre, annak elbírálására, javaslattétel az elnök megválasztására, visszahívására; a kuratórium éves értékelésének előkészítése; a Rt. elnök pályázatában foglalt célkitűzések megvalósításának folyamatos ellenőrzése stb. [Mtv. 66. §

Source: https://magyarkozlony.hu/hivatalos-lapok/3810ad673d2cfba223e561029d4e46d1b83ab15c/dokumentumok/1f0d7592559abdc935975a4736ff75919b314efc/letoltes